{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Programa potpora male vrijednosti za obrtna sredstva i investicije poduzetnicima u djelatnostima obrade drva i proizvodnje namještaja Republike Hrvatske"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GORAN PETRANOVIĆ","POGRAM POTPORA MALE VRIJEDNOSTI ZA OBRTNA SREDSTVA I INVESTICIJE PODUZETNICIMA U DJELATNOSTIMA OBRADE DRVA I PROIZVODNJE NAMJEŠTAJA REPUBLIKE HRVATSKE,\nČlanak 2.","Promjena članka 2. stavke (b) na način da glasi:\n\n(b) Korisnici potpore su mali, srednji i veliki poduzetnici (isključivo trgovačka društva i obrti):\n- registrirane djelatnosti prema Nacionalnoj klasifikaciji djelatnosti 2025. – NKD 2025. („Narodne novine“, broj 47/24.) u područjima: Obrada drva i proizvodnja proizvoda od drva i pluta, osim namještaja; proizvodnja proizvoda od slame i pletarskih materijala (C16) i Proizvodnja namještaja (C31)\n- sa sjedištem i vlastitom proizvodnjom u Republici Hrvatskoj\n- koji su uzimajući u obzir posljednje tri poslovne godine za koje su dostupna službena financijska izvješća  pozitivno poslovali na način da je ukupna (zbrojena) EBITDA u tom periodu pozitivna.","Primljeno na znanje","Krediti se odobravaju uz uvjete definirane Programom Obrtna sredstva Mjera za poduzetnike u djelatnosti prerada drva i proizvodnja namještaja HBOR- a. Ovom Mjerom i povezanim dokumentima regulirana su pitanja kreditiranja HBOR-a, odnosno krediti se odobravaju u skladu s internim aktima HBOR-a."]
[2,"GORAN PETRANOVIĆ","POGRAM POTPORA MALE VRIJEDNOSTI ZA OBRTNA SREDSTVA I INVESTICIJE PODUZETNICIMA U DJELATNOSTIMA OBRADE DRVA I PROIZVODNJE NAMJEŠTAJA REPUBLIKE HRVATSKE,\nČlanak 2.","Poštovani,\n\nvezano za objavljeni prijedlog Programa potpora male vrijednosti za obrtna sredstva i investicije poduzetnicima u djelatnostima obrade drva i proizvodnje namještaja u RH, budući da je u članku 2., stavka (a) istoga definirano da ovaj Program, između ostalog, ima za cilj umanjivanje financijske štete u poslovanju uslijed tržišnih poremećaja u djelatnosti obrade drva i proizvodnje namještaja, ovim putem predlažem promjenu članka 2. stavke (b) gdje se navodi pozitivno poslovanje u zadnjoj godini za koju su dostupna službena financijska izvješća, kako bi subjekti iz djelatnosti C16 i C31 uopće imali šansu aplicirati na Ovaj Program potpore i proći administrativnu provjeru, posebno kada se uzmu u obzir dramatične okolnosti sa kojim se sektor suočavao u posljednje dvije godine. \n\nPrijedlog promjene bi glasio na sljedeći način, umjesto:\n(b) Korisnici potpore su mali, srednji i veliki poduzetnici (isključivo trgovačka društva i obrti):\n- registrirane djelatnosti prema Nacionalnoj klasifikaciji djelatnosti 2025. – NKD 2025. („Narodne novine“, broj 47/24.) u područjima: Obrada drva i proizvodnja proizvoda od drva i pluta, osim namještaja; proizvodnja proizvoda od slame i pletarskih materijala (C16) i Proizvodnja namještaja (C31)\n- sa sjedištem i vlastitom proizvodnjom u Republici Hrvatskoj\n- koji su u zadnjoj poslovnoj godini za koju su dostupna službena financijska izvješća   pozitivno poslovali.\n\nTrebalo bi izmijeniti na sljedeći način: \n(b) Korisnici potpore su mali, srednji i veliki poduzetnici (isključivo trgovačka društva i obrti):\n- registrirane djelatnosti prema Nacionalnoj klasifikaciji djelatnosti 2025. – NKD 2025. („Narodne novine“, broj 47/24.) u područjima: Obrada drva i proizvodnja proizvoda od drva i pluta, osim namještaja; proizvodnja proizvoda od slame i pletarskih materijala (C16) i Proizvodnja namještaja (C31)\n- sa sjedištem i vlastitom proizvodnjom u Republici Hrvatskoj\n- koji su uzimajući u obzir posljednje tri poslovne godine za koje su dostupna službena financijska izvješća  pozitivno poslovali na način da je ukupna (zbrojena) EBITDA u tom periodu pozitivna.\n\n\nOBRAZLOŽENJE\n\nSektor obrade drva i proizvodnje namještaja predstavlja važan dio hrvatskog gospodarstva – s dugom tradicijom, značajnim izvozom i velikim udjelom MSP-ova (malih i srednjih poduzeća). Tijekom 2023. i 2024. godine poduzetnici u djelatnostima obrade drva i proizvodnje namještaja u RH suočili su se s ozbiljnom i višestrukom krizom koja je pogodila cijeli sektor, te koja je rezultirala padom proizvodnje, zatvaranjem pogona i smanjenjem zaposlenosti. Glavni čimbenici koji su doprinijeli toj situaciji:\n1.) Pad potražnje na međunarodnim tržištima:\n - Nakon pandemijskog \"booma\" u građevinskom i opremanju interijera, 2023. je donijela snažan pad potražnje za namještajem i ostalih proizvoda od drva, osobito u EU – glavnom izvoznom tržištu hrvatskih proizvođača.\n - Inflacija, rast kamatnih stopa i nesigurnost potrošača doveli su do odgode kupovine većih proizvoda, uključujući namještaj.\n2.) Povećanje zaliha i pad profitabilnosti:\n - S obzirom na smanjenu potražnju, mnogi su proizvođači ostali s velikim zalihama gotovih proizvoda.\n - To je dovelo do poremećaja u likvidnosti, smanjenja prihoda te čak zatvaranja ili mirovanja manjih pogona.\n3.) Problemi s radnom snagom:\n - Stalni odljev kvalificiranih radnika i slaba dostupnost nove radne snage.\n - Administrativne barijere pri zapošljavanju stranih radnika.\n4.) Nedovoljna državna potpora:\n - Izostanak ciljane pomoći države, poput subvencija za posebne kreditne linije.\n\nDokaz ovih navoda također proizlazi iz analize djelatnosti C16 i C31 temeljem javno dostupnih podataka (FINA, info.biz), gdje je razvidno sljedeće kada se radi usporedba 2023.-2024. godine, sa periodom od 2020.-2022. godine: \n• Značajno smanjenje dobiti razdoblja\n• Povećanje broja gubitaša\n• Smanjenje EBITDA\n• Pad prihoda od prodaje u inozemstvo\n• Pad broja zaposlenih\n• Značajno povećanje zaliha gotovog proizvoda i ostalih sirovina\n• Značajan pad novih investicija\n• Pogoršanje svih relevantnih pokazatelja i koeficijenata (likvidnost, zaduženost, rentabilnost, EBITDA marža, itd.).\n\nKriza u sektorima obrade drva i proizvodnje namještaja u Hrvatskoj nije rezultat jednog uzroka, već složene kombinacije vanjskih i unutarnjih čimbenika. \nUzimajući u obzir važnost ovih djelatnosti za ruralni razvoj, zaposlenost i izvoz, a s ciljem kako bi se što većem broj poslovnih subjekata pružala mogućnost apliciranja na ovaj Program potpora male vrijednosti za obrtna sredstva koji za cilj ima umanjivanje financijske štete u poslovanju uslijed tržišnih poremećaja, smatram nužnim korekciju članka 2., stavke (b), koju treba prilagoditi na način da se u obzir uključe zadnje tri (3) poslovne godine u kojima ukupna (zbrojena) EBITDA mora biti pozitivna, a ne samo zadnja (2024.) godina koja je bila zaista teška i dramatična za velik broj poslovnih subjekata koji posluju u okviru djelatnosti C16 i C31.\n\nS poštovanjem,\n\n\nGoran Petranović, mag. oec.\nFinancijski direktor, prokurist\nRST-Pellet d.o.o.\n(predstavnik Društva u HGK-UDPI, HUP, CROBIOM)","Primljeno na znanje","Krediti se odobravaju uz uvjete definirane Programom Obrtna sredstva Mjera za poduzetnike u djelatnosti prerada drva i proizvodnja namještaja HBOR- a. Ovom Mjerom i povezanim dokumentima regulirana su pitanja kreditiranja HBOR-a, odnosno krediti se odobravaju u skladu s internim aktima HBOR-a."]
[3,"BURES INTERIEUR DRUŠTVO S OGRANIČENOM ODGOVORNOŠĆU ZA PROIZVODNJU, TRGOVINU I USLUGE","POGRAM POTPORA MALE VRIJEDNOSTI ZA OBRTNA SREDSTVA I INVESTICIJE PODUZETNICIMA U DJELATNOSTIMA OBRADE DRVA I PROIZVODNJE NAMJEŠTAJA REPUBLIKE HRVATSKE,\nČlanak 2.","Poštovanje, molim Vas da uvrstite i mikro poduzetnike kao korisnike potpore. \nNe vidimo razlog zašto se ne bi i mikro poduzetnicima omogućila potpora?\nNjihovo isključenje iz Programa stvara neravnotežu u dostupnosti sredstava, usporava prijeko potrebnu modernizaciju i prijelaz na zelene i digitalne tehnologije, te može ograničiti pozitivan učinak potpore na širu poduzetničku strukturu sektora.\n\nUvrštavanjem mikro poduzetnika osigurala bi se horizontalna jednakost pristupa sredstvima te dodatno potaknula investicijska aktivnost najranjivijeg i najdinamičnijeg dijela poduzetništva.\n\nMolim Vas izmjenu članka 2.\n\n(a) Ovaj Program ima za cilj umanjivanje financijske štete u poslovanju uslijed tržišnih poremećaja, kao i poticanje investicijske aktivnosti poduzetnika koji obavljaju djelatnosti obrade drva i proizvodnje namještaja.\n\n(b) Korisnici potpore su mikro, mali, srednji i veliki poduzetnici (isključivo trgovačka društva i obrti) koji ispunjavaju sljedeće uvjete:\nregistrirani su za djelatnosti prema Nacionalnoj klasifikaciji djelatnosti 2025. – NKD 2025. („Narodne novine“, broj 47/24.) u područjima: Obrada drva i proizvodnja proizvoda od drva i pluta, osim namještaja; proizvodnja proizvoda od slame i pletarskih materijala (C16) te Proizvodnja namještaja (C31),\n\n    imaju sjedište i vlastitu proizvodnju na teritoriju Republike Hrvatske,\n\n    u posljednjoj poslovnoj godini za koju su dostupna službena financijska izvješća pozitivno su poslovali.\n\n(c) Potpore iz članka 1. stavka 1. ovoga Programa dodjeljuju se u skladu s kategorijom „jedan poduzetnik“ iz članka 2. stavka 2. Uredbe o potporama male vrijednosti.\n\n(d) U slučaju pripadnosti kategoriji „jedan poduzetnik“, pravo na potporu ostvaruje samo jedno poduzeće unutar te kategorije.\n\nDodavanje mikro poduzetnika usklađeno je s Prilogom I. Uredbe Komisije (EU) br. 651/2014 i preporukama Europske komisije o inkluzivnosti mjera potpore MSP sektoru. Time se omogućuje pristup sredstvima najranjivijem, ali i najbrojnijem dijelu poduzetničke baze u sektoru.\n\nHvala i lijepi pozdrav!\nDanijel Bureš","Primljeno na znanje","Mala i srednja poduzeća (MSP) preporukom Europske komisije (2003/361/EC) obuhvaćaju mikro, mala i srednja poduzeća."]